KDE Plasma 5

KDE Plasma 5 היא הגרסה החמישית של סביבת שולחן עבודה של KDE המיועדת ללינוקס ומערכות הפעלה דמויות יוניקס. היא היורשת של KDE Plasma 4 והגרסה היציבה הראשונה שלה הושקה ב־15 ביולי 2014. ב־28 בפברואר 2024, יצאה לאור הגרסה הראשונה של KDE Plasma 6, היורשת של KDE Plasma 5.

עם Plasma 5 מגיעה ערכת נושא חדשה בשם "Breeze" המוגדרת כברירת מחדל. הורחבה גם התמיכה בסוגי מכשירים שונים, וקוד ממשק המשתמש שוכתב במלואו בשפת QML, המשתמשת ב־OpenGL להאצת חומרה, מה שמביא לביצועים משופרים ולצריכת חשמל מופחתת.

 סקירה כללית 
ימין|ממוזער| Konqi, הקמע של KDE.

 ארכיטקטורה 
KDE Plasma 5 נבנתה באמצעות Qt 5 ו־KDE Framework 5, בעיקר עם ספריות plasma-framework.

שינוי זה שיפר את התמיכה בתצוגות רזולוציה גבוהה (HiDPI) והביא מעטפת גמישה שיכולה להסתגל לגודל המכשיר בו היא רצה. גרסה 5.0 כוללת גם ערכת נושא חדשה בשם "Breeze". כמו כן, השינויים בבסיס הכוללים מעבר לספרייה גרפית חדשה מבוססת גרפיקה וקטורית עם האצת חומרה דרך OpenGL ES. פלזמה 5 גם השלימה את המעבר של פלזמה 4 ל־QtQuick. הספרייה QtQuick 2 של Qt 5 משתמשת בספריית OpenGL ES המאפשרת שימוש בהאצת חומרה להצגת גרפיקה על המסך, המאפשרת העברת משימות עיבוד גרפיקה כבדות לחישוב באמצעות המעבד הגרפי, מה שמותיר יותר משאבים למעבד הראשי של המערכת, ומאפשר עבודה מהירה יותר ושימוש מופחת באנרגיה.

 מערכות חלונות 
פלזמה 5 השתמשה במערכת מערכת החלונות X, ולבסוף נוספה תמיכה גם ב־Wayland. התמיכה הראשונית עבור Wayland הייתה זמינה בגרסה 5.4. תמיכה יציבה לשימוש בסיסי סופקה בגרסה 5.5 (דצמבר 2015). מנהל חלונות KWin מהווה חלק אינטגרלי של המערכת.

 פיתוח 
מאז הפיצול של מכלול תוכנות KDE ל־KDE Plasma, KDE Frameworks ו־KDE Applications, כל תת־פרויקט מתפתח בקצב שלו. ל־KDE Plasma 5 יש לוח זמנים משלה לפרסום גרסאות, כאשר גרסה עם תכונות חדשות פורסמה כל שלושה־ארבעה חודשים, ותיקוני תקלות פורסמו בחודשים שבין לבין.

 תכונות שולחן עבודה 
 Krunner – תיבת חיפוש כוללת עם תוספים. בנוסף להפעלת יישומים מהירה, ניתן למצוא קבצים ותיקיות, ולפתור תרגילים חשבוניים, להמיר מידות ומטבעות ועוד.
 פעילויות – "שולחנות עבודה וירטואליים", שניתן להגדיר להם פריסה משלהם וטפט שונה לשולחן עבודה. ניתן להגדיר להם שמות ולעבור ביניהם דרך תפריט הפעילויות.
 התאמה אישית של שולחנות עבודה, פריסות ולוחות (פאנלים) על מספר צגים.
 יישומונים, הנקראים "Plasmoids", ניתנים להוספה על הלוחות או על שולחן העבודה.
 מנהל הקבצים Dolphin – מאפשר שינוי שם לקבצים רבים בבת אחת, מאפשר הוספת 'תפריטי שירות' מותאמים אישית המוסיפים פריטים חדשים לתפריטי ההקשר.
 ניהול הפעלות.
 Spectacle - יישום מתקדם לצילומי מסך.

 Plasma Mobile 

Plasma Mobile היא מהדורה של פלזמה לטלפונים חכמים.

מהדורה זו הוכרזה בתאריך 25 ביולי 2015 בכנס Akademy (הכנס השנתי של ארגון KDE) מלווה בגרסה עובדת למכשיר נקסוס 5.

ההכרזה הרשמית על גרסה זו הייתה בתאריך 25 יולי 2015 בכנס Akademy (הכנס השנתי של ארגון KDE) ומלווה אב טיפוס עובד על מכשיר נקסוס 5. Plasma Mobile רצה על Wayland ותואמת ליישומי Ubuntu Touch ומתוכננת גם תאימות ליישומי אנדרואיד באמצעות פרויקט Shashlik של KDE.

ישנם גרסאות הזמינות למכשירי נקסוס 5 ונקסוס 5X, כמו גם מכשירים הנתמכים על postmarketOS. 

 היסטוריה 
גרסת הבדיקה הראשונה של Plasma 5 (אז נקראה Plasma 2) פורסמה ב־13 בדצמבר 2013. ב־15 ביולי 2014 הגרסה היציבה הראשונה, Plasma 5.0, יצאה לאור. באביב 2015, Plasma 5 החליפה את Plasma 4 בהפצות פופולריות רבות, כגון פדורה 22, קובונטו 15.04, Mageia 7.1, openSUSE Tumbleweed ועוד.

בגרסה 5.6 תוקנה התמיכה מימין לשמאל באופן נרחב ונוספו תרגומים חסרים רבים.

 גרסאות 
גרסה חדשה עם תכונות חדשות התפרסמה כל ארבעה חודשים (עד 5.8 כל שלושה חודשים) וגרסאות עם תיקוני תקלות התפרסמו בחודשים שבין לבין. בעקבות גרסה 5.8 LTS (תמיכה לטווח ארוך), KDE תכננה לתמוך בכל גרסה חדשה של LTS (תמיכה לטווח ארוך) במשך 18 חודשים עם תיקוני תקלות, בזמן שגרסאות חדשות עם תכונות חדשות ימשיכו להתפרסם.

 גלריה 

קישורים חיצוניים



 הערות שוליים

קטגוריה:KDE
קטגוריה:תוכנות שהושקו ב-2014